stanford-oval/wikipedia huggingface dataset:
EULEX Kosovo

EULEX Kosovo on Euroopan unionin oikeusvaltio-operaatio Kosovossa. Operaatio on Euroopan turvallisuus- ja puolustuspolitiikkaan kuuluva siviilikriisinhallintaoperaatio. Operaatio tarkkailee, ohjaa ja neuvoo Kosovon viranomaisia. Sen tavoite on auttaa Kosovoa rakentamaan omat oikeus-, poliisi-, rajavalvonta- ja tullilaitokset. Tarpeen mukaan operaatio sijaistaa Kosovon viranomaisia tietyissä edellä mainituissa oikeusvaltiotehtävissä.
EULEX Kosovo on EU:n ja Suomen suurin siviilikriisinhallintaoperaatio. Sen vahvuus oli operaation alkaessa vuonna 2008 noin 1 900 henkeä: oikeusalan asiantuntijoita (muun muassa syyttäjiä, tuomareita ja vankeinhoidon asiantuntijoita), poliiseja, rajavalvonta-asiantuntijoita ja tulliasiantuntijoita. Tämän lisäksi operaation alaisuudessa toimii noin 1 100 paikallista työntekijää. Operaatiolla on varalla noin 300 poliisia ja rajavalvonta-asiantuntijaa, jotka osallistuvat hankkeeseen tarvittaessa. Ennen EULEX Kosovon alkamista Suomen ulkoasiainministeriö arvioi, että operaatioon osallistuisi 60–70 suomalaista.
Euroopan unionin neuvosto päätti EULEX Kosovosta 15. helmikuuta 2008. Kosovo julistautui itsenäiseksi 17. helmikuuta ja toivotti operaation tervetulleeksi. Operaatio jatkaa YK:n väliaikaishallinnon UNMIKin tiettyjä tehtäviä. Kosovon parlamentti päätti vuonna 2014 jatkaa EULEX Kosovon toimivaltaa kesäkuuhun 2016 asti.
Aiheesta muualla

Virallinen sivusto EULEX Kosovo. Arkistoitu 17.3.2013. Viitattu 28.1.2015. (englanniksi) (albaniaksi) (serbiaksi)
Biohiili

Kotitekoista biohiiltä.
Biohiili on biomassasta keinotekoisesti tuotettua hiiltä. Sitä saadaan aikaan pyrolyysillä eli kuivatislauksella, jossa biomassasta kaasutetaan haihtuvat ainesosat hapettomissa tai happiköyhissä oloissa muutamien satojen asteiden lämpötilassa, yleensä alle 700 °C. Alle 300 °C:n lämpötilassa kaasuttamista kutsutaan torrefioinniksi. Siinä biomassa ei kaasuunnu eikä hiilly yhtä pitkälle kuin korkeammissa lämpötiloissa, vaan torrefioinnin tarkoitus on lähinnä parantaa energiatiheyttä ja valmistella materiaali siten energiakäyttöä varten.
Historia

Aikaisimmat tunnetut biohiilen sovellukset ovat Etelä-Amerikan intiaanien ajoilta 500–2 500 vuotta sitten. Terra Preta nimellä tunnetulla maanparannustekniikalla muutettiin köyhää maaperää ihanteelliseksi mustaksi viljelysmaaksi sijoittamalla maahan runsaita määriä biohiiltä. Tällä toiminnalla voitaisiin nykyaikana hillitä tehokkaasti ilmastonmuutosta, koska hiili on tässä muodossa maahan sijoitettuna erittäin pysyvässä tilassa. Samalla parannettaisiin huomattavasti viljelysmaiden kuntoa, sekä hillittäsiin maatalouden ravinnepäästöjä, sillä biohiili pidättää ravinteita tehokkaasti. Suomessa historiallista biohiileen ja pyrolyysiin liittyvää toimintaa on ollut tervanpoltto.
Koostumus ja tuotanto

Biomassan pyrolyysi on itseään ruokkiva eksoterminen prosessi, eli vapautuvien kaasujen poltto tuottaa enemmän lämpöä kuin prosessi vaatii. Pyrolyysistä jäljelle jäävä kiinteä lopputuote on noin 90% hiiltä ja 10% tuhkaa. Prosessia voidaan säätää lähinnä raaka-aineen ja käytettävän lämpötilan osalta, vaikuttaen lopputuotteiden saantosuhteisiin, riippuen siitä, halutaanko pääasiassa poltettavaa kaasua esimerkiksi lämmöntuotantoon, tisleitä kaasusta tai biohiiltä eri tarkoituksiin. Pyrolyysillä tuotetaan yleisesti hiiltä mm. maanparannukseen, energiahiileksi, grillihiileksi sekä aktiivihiileksi teollisiin ja lääkinnällisiin sovelluksiin. Energiakäytössä biohiili on päästöneutraalia biopolttoainetta, joka vastaa ominaisuuksiltaan kivihiiltä. Biohiili ei sinänsä eroakaan oleellisesti luonnon muovaamasta hiilestä, vaan etuliite bio- juontuu muun muassa sen valmistuksesta biomassasta, biopolttoaineen luonteesta sekä maanparannuskäytöstä.
Pieniä määriä biohiiltä voi helposti tuottaa itse kotona. Tulisijan ja kaasuttimen voi rakentaa halvasta romusta, kuten tiilistä ja metallitynnyreistä. Kotitehtailijan tulee ottaa huomioon paloturvallisuuden lisäksi se, että jos prosessi ei ole tehokas, tulee tuottaneeksi päästöinä runsaasti mm. hiilidioksidia. Kaasutuslämpötila tulisi saada vähintään 450 °C tasolle senkin takia, että biohiilestä tulee maanparannukseen soveltuvaa.
Teollisessa mittakaavassa biohiiltä voitaisiin tuottaa esim. NSE Biofuels Oyn Varkauden laitoksessa 60 000 tonnia vuodessa, jos se optimoitaisiin tuohon tarkoitukseen. Torrec Oy puolestaan kaavailee 200 000 tonnin vuosituotoksen laitosta Ristiinaan.
Sovellukset

Biohiilen käyttö maanparannusaineena kasvattaa suosiotaan lähinnä harrastelijapuutarhureiden keskuudessa. Parhaat tavat sijoittaa biohiiltä maahan ovat tärkeä tutkimuskohde. Suurimittainen sijoitus maaperään aktiiviviljelyssä on toistaiseksi taloudellisesti kannattamatonta, mutta hyötyjen takia laajasti tutkimuksen kohteena. Norjalaisten tutkimusten mukaan biohiilen tuottajan pitäisi saada 113 euroa sidottua hiilidioksiditonnia kohden kulujen kattamiseen. Maanparannuskäytön tutkimuskohteita ovat muun muassa
Millä pyrolyysiprosessin säädöillä tuotettu biohiili on parasta maanparannuskäytössä.
Mitkä maalajit hyötyvät eniten biohiilestä.
Kuinka paljon biohiiltä kannattaa lisätä.
Vaikutukset maaeliöstön toimintaan, maan rakenteeseen ja ravinteiden hyväksikäyttöön.
Voidaanko biohiiltä käyttää myrkkyjen ja kasvinsuojeluaineiden jäämien imeyttämiseen.
Tuleeko biohiili laittaa maahan raakana vai 'ladata', esimerkiksi imeyttää siihen lantaa.
Energiaksi biohiiltä voi käyttää tavallisen hiilen tavoin polttoaineena. Sitä voidaan siis polttaa tavanomaisissa hiilivoimalaitoksissa ja pienemmissä lämpölaitoksissa joko pelkästään tai sekaisin muiden polttoaineiden kanssa. Myös energiakäytössä biohiili on kivihiileen verrattuna kannattamatonta ilman yhteiskunnan tukia, vaikkakin se pärjää muille biopolttoaineille muun muassa suuremman energiatiheytensä ansiosta. Biohiileen liittyvä energiasovellus on myös kulkuneuvoissa ja liesissä hyödynnetty puukaasu.
Biohiilen hyödyntämistä kehittäviä yhtiöitä ja projekteja > Preseco

Biocarbon (biohiili) on Preseco Oy:n tavaramerkki ja sen valmistustekniikka on patentoitu.
Presecon käyttämä tuotantotapa perustuu tehokkaaseen pyrolyysiin. Orgaaninen materiaali syötetään hiilletysuuniin (engl. carboniser) ja poltetaan kuivatislaamalla. Materiaali on hiilletysuunissa noin 10–20 minuuttia. Prosessin nopeus ja laatu riippuu syötetyn hakkeen koosta. Materiaalin tilavuus pienenee 60–90 prosenttia. Prosessi on jatkuva, joten sen energiatehokkuus on suuri.
Pyrolyysissa syntyvää kaasua poltetaan, jotta saadaan energiaa prosessiin ja lisäksi kaasun polttaminen vähentää päästöjä. Prosessi on joustava ja prosessin lämpötilan muutokset vaikuttavat lopputuotteen määrään. Prosessi on lämpöenergian suhteen omavarainen. Hiilen määrä lopputuotteessa vaihtelee raaka-aineen ja pyrolyysilämpötilan mukaan: sekamateriaalia varten prosessissa käytettävät arvot pitää laskea erikseen. Materiaali, jossa on paljon hiiltä (kuten puu ja oljet) tuottavat korkealaatuista polttoainetta ja alhaisemman hiilen materiaalit tuottavat hiiltä lannoitteisiin. Biohiilen laatu siis vaihtelee riippuen raaka-aineesta. Parhaimmillaan prosessin energiatehokkuus on 90%.
Preseco Oy teki konkurssin vuonna 2018.
Biohiilen hyödyntämistä kehittäviä yhtiöitä ja projekteja > All Power Labs

Berkeleyssä Kaliforniassa toimiva, 2008 toimintansa aloittanut All Power Labs tuottaa pienen mittakaavan yksiköitä sähköntuotantoon. Laitteistot koostuvat polttoainesäiliöstä, kaasuttavasta reaktorista, kaasun suodattimesta, sekä tavanomaisesta moottorista, joiden muodostamaa kokonaisuutta ohjaa tietokone. Kaupalliselle tasolle yhtiöllä on tarjota 10 ja 20 kW tehoiset laitteet, ja 100 kW prototyyppiä kehitetään. 20 kW yksikkö riittää toimitusjohtaja Tom Pricen mukaan noin neljän keskivertoamerikkalaisen kodin tarpeisiin.
Biohiilen hyödyntämistä kehittäviä yhtiöitä ja projekteja > Carbofex Oy

Carbofex Oy perustettiin syksyllä 2016 valmistamaan biohiiltä ja edistämään biohiilen käyttöä. Yhtiö valmistaa kasvualustahiiltä ja kehittää aktiivisesti uusia sovelluksia biohiilen ympärille. Carbofex valmistaa myös biohiilentuotantolaitteistoja. Yhtiön ensimmäinen oma biohiililaitos valmistui Tampereen Hiedanrannan kaupunginosaan kesällä 2017. Teknologia perustuu ylipaineiseen ruuvireaktoriin ja jatkuvatoimiseen hidaspyrolyysiin, jossa pääpaino on hiilen tuotannolla. Laitos tuottaa myös pyrolyysiöljyä ja kaukolämpöä Tampereen Kaupungille (Sähkölaitokselle) 1.11.2017 Alkaen. Lämpölaitos on hiilinegatiivinen, sitoen n. 3,2 kg hiilidioksidia yhtä tuotettua biohiilikiloa kohden. Yhtiön toimitusjohtajana toimii bioenergia-alan pioneeri Sampo Tukiainen, ja hallituksen puheenjohtajana Veikko Kantero, ylempänä mainitun Preseco Oy:n entinen toimitusjohtaja. Teknologia perustuu osin Tukiaisen keksimään ja Presecon puitteissa kehitettyyn Carboniser-teknologiaan.
Biohiilen hyödyntämistä kehittäviä yhtiöitä ja projekteja > Suomen Biohiiliyhdistys

Suomen Biohiiliyhdistys on vuonna 2017 perustettu voittoa tavoittelematon yleishyödyllinen yhdistys. Yhdistyksen tarkoitus on edistää biohiilen käyttöä, valmistusta ja siihen liittyvää tutkimusta. Yhdistyksen tehtävä on myös lisätä yleistä tietoutta biohiilestä ja edistää yritysten, tutkijoiden ja viranomaisten välistä yhteistyötä. Yhdistys järjestää erilaisia tapahtumia ja koulutuksia sekä kerää ja julkaisee alan kannalta tärkeitä tietoja verkkosivuillaan kuten biohiilen hankintaohjetta ja biohiilitoimijoista koottua biohiilikarttaa. Yhdistykseen voi liittyä henkilö- tai yritysjäseneksi.
Biohiilen hyödyntämistä kehittäviä yhtiöitä ja projekteja > SoilCare Oy

SoilCare Oy on hiiliteollisuuteen ja maanparannukseen erikoistunut mikkeliläinen yritys.
Yli kahdenkymmenen vuoden kokemuksella ja vahvalla tutkimusyhteistyöllä mm. UEF, LUKE, XAMK ja HAMK SoilCare Oy tarjoaa sekä tuotteita, teknologiaa että koulutusta biohiilen valmistukseen ja käyttöön globaalisti. Ariterm Service Oy:n kanssa yhteistyössä kehitetty haketta polttoaineena käyttävä laitteisto, jota voidaan käyttää samanaikaisesti sekä kiinteistön lämmityksessä että biohiilen valmistuksessa on saatu valmiiksi ja testiajot suoritettu keväällä 2023.
Biohiilen hyödyntämistä kehittäviä yhtiöitä ja projekteja > Carbo Culture

Carbo Culture on vuonna 2016 perustettu yritys, joka suunnittelee rakentavansa vuoteen 2025 mennessä laitoksen, joka tuottaa biohiilen avulla hiilinieluja, maanparannusainetta ja kaukolämpöä. Sen jälkeen tarkoituksena on pystyttää kymmeniä modulaarirakenteisia biohiililaitoksia ympäri maailmaa. Carbo Culture sai pyrkimyksilleen rahoitusta Suomen Teollisuussijoitukselta.
Aiheesta muualla

Wikimedia Commonsissa on kuvia tai muita tiedostoja aiheesta .
Esitelmävideo aiheesta TEDx foorumilla youtube
CCTV-5+

| CCTV-5+ 体育赛事 |
| --- | --- |
Lähetykset alkoivat:  30. kesäkuuta 2008 (CCTV-HD) 18. elokuuta 2013 (CCTV-5+)
Omistaja:  China Central Television
Kuvaformaatti:  1080i (16:9 HDTV)
Maa:   Kiina
Näkyvyysalue:  Kiina
Pääkonttori:  Peking, Kiina
Aiemmin:  CCTV-HD
Kotisivu:  CCTV-5+
Internet
CNTV:  CCTV-5+
Infobox OKVirheellinen NIMI-arvo: 
CCTV-5+ (Sports Plus) on kiinalaisen CCTV:n julkinen pääurheilukanava, joka lähettää urheilutapahtumia teräväpiirtona. Lähetykset alkoivat 30. kesäkuuta 2008. Kanava tehtiin erityisesti vuoden 2008 kesäolympialaisia ja saman vuoden kesäparalympialaisia varten.
Koska Kiinassa on koko ajan vain enemmän ja enemmän HD-kanavia, CCTV päätti vaihtaa kanavan nimeksi "CCTV-5+ Sports Plus" 18. elokuuta 2013 alkaen. Se on CCTV:n toinen urheilukanava.
Kanava oli aiemmin saatavana vain valituille kaapeli-/satelliittitarjoajille.
Aiheesta muualla

Virallinen sivusto
CCTV
| --- | --- |
Kanavat:  CCTV-1 (yleinen) · CCTV-2 (finanssi) · CCTV-3 (taiteet ja viihde) · CCTV-4 (kansainvälinen kiina) · CCTV-5 (urheilu) · CCTV-5+ (urheilu plus) · CCTV-6 (elokuvat) · CCTV-7 (armeija ja maatalous) · CCTV-8 (TV-sarjat) · CCTV-9 (dokumentti) · CCTV-10 (tiede ja koulutus) · CCTV-11 (kiinalainen ooppera) · CCTV-12 (yhteiskunta ja laki) · CCTV-13 (uutiset) · CCTV-14 (lapset) · CCTV-15 (musiikki) · CCTV-News (kansainvälinen englanti) · CCTV-Español (kansainvälinen espanja) · CCTV-Français (kansainvälinen ranska) · CCTV-العربية (kansainvälinen arabia) · CCTV-Pусский (kansainvälinen venäjä)
Don’t Smile at Me

| Don’t Smile at Me Billie Eilish |
| --- | --- | --- |

EP-levyn tiedot
 Julkaistu: 11. elokuuta 2017
 Formaatti: CD, 12”, C-kasetti, digitaalinen
 Tuottaja(t): Finneas O’Connell Emmit Fenn
 Tyylilaji: elektropop
 Kesto: 26.00
 Levy-yhtiö: Darkroom Interscope
Billie Eilishin muut julkaisut
|   | Don’t Smile at Me 2017 | When We All Fall Asleep, Where Do We Go? 2019 |
Singlet albumilta Don’t Smile at Me
 ”Ocean Eyes” Julkaistu: 18. marraskuuta 2015  ”Bellyache” Julkaistu: 24. helmikuuta 2017  ”Watch” Julkaistu: 30. kesäkuuta 2017  ”Copycat” Julkaistu: 14. heinäkuuta 2017  ”Idontwannabeyouanymore” Julkaistu: 21. heinäkuuta 2017  ”My Boy” Julkaistu: 28. heinäkuuta 2017  ”Party Favor” Julkaistu: 21. huhtikuuta 2018
Don’t Smile at Me (tyyliteltynä dont smile at me) on yhdysvaltalaisen laulajan Billie Eilishin esikois-EP. Se julkaistiin 11. elokuuta 2017 Interscope Recordsin kautta. EP sisältää muun muassa kappaleet ”Ocean Eyes”, ”Bellyache”, ”Watch” ja ”Copycat”.
Suomessa se oli parhaimmillaan albumilistan sijalla neljä.
Kappaleet

Kaikki kappaleet säv. ja san. Billie Eilish O’Connell ja Finneas O’Connell, ellei toisin mainita.
Copycat – 3.13
Idontwannabeyouanymore – 3.23
My Boy – 2.50
Watch – 2.57 (säv. ja san. F. O’Connell)
Party Favor – 3.24
Bellyache – 2.59
Ocean Eyes – 3.20 (säv. ja san. F. O’Connell)
Hostage – 3.49
Aiheesta muualla

Don’t Smile at Me Discogs.comissa
Billie Eilish
| --- | --- |
Studioalbumit:   When We All Fall Asleep, Where Do We Go?  Happier Than Ever  Hit Me Hard and Soft 
Livealbumit:   Live at Third Man Records 
EP:t:   Don’t Smile at Me 
Singlet:   ”Ocean Eyes”  ”Six Feet Under”  ”Bellyache”  ”Bored”  ”Watch”  ”Copycat”  ”Idontwannabeyouanymore”  ”My Boy”  ”&Burn”  ”Bitches Broken Hearts”  ”Lovely”  ”Party Favor”  ”You Should See Me in a Crown”  ”When the Party’s Over”  ”Come Out and Play”  ”When I Was Older”  ”Bury a Friend”  ”Wish You Were Gay”  ”Bad Guy”  ”All the Good Girls Go to Hell”  ”Everything I Wanted”  ”No Time to Die”  ”Ilomilo”  ”My Future”  ”Therefore I Am”  ”Lo vas a olvidar”  ”Your Power”  ”Lost Cause”  ”NDA”  ”Happier Than Ever”  ”What Was I Made For?” 
Muuta:   Diskografia  Finneas O’Connell
Blisskieli

| Blisskieli |
| --- | --- |

Kielikoodit
ISO 639-2:  zbl
 Ohje 
Blisskielinen lause: Minä haluan mennä elokuviin. tai Minä tykkään käydä elokuvissa. Ensimmäisessä merkissä henkilö + 1 persoona, toisessa sydän ja ylhäällä tekemisen tunnus, kolmannessa jalat ja tekemisen tunnus, elokuvaa esittää talo+kamera+liike.
Blisskieli on keinotekoinen kirjoitettu kieli, jonka Charles Bliss loi alun perin edistämään rauhaa ja rinnakkaista yhteiseloa. Nykyisin sitä käytetään tukemaan puhetta sekä korvaavan kommunikaation osana.
Kielen kehitti 1940-luvun lopulla itävaltalaistaustainen insinööri Charles Bliss. Mallia kielen kehitykseen hän otti kiinasta. Charles Bliss on antanut vuonna 1965 julkaistussa kirjassaan Semantography (Blisssymbolics) ohjeita sanajärjestyksestä, mutta periaatteessa järjestys on vapaa. Vuonna 1971 kanadalainen tutkijaryhmä löysi blisskielen, kun he etsivät uusia tapoja motorisesti vammaisten kommunikointiin. Charles Bliss antoi vuonna 1982 Kansainväliselle blisskomitealle rajoittamattoman oikeuden kehittää kieltä vammaisten ihmisten käyttöön. Blisskielelle annettiin 8. elokuuta 2007 ISO 639-2-standardin mukainen kolmikirjaiminen koodi zbl.
Bliss-symbolit > Bliss-symbolien luokittelu

Blisskieli rakentuu symboleista ja apumerkeistä joita yhdistelemällä luodaan kieliopillisia ilmauksia. Symboleiden ja apumerkkien löytämisen helpottamiseksi ne ryhmitellään eri luokkiin ja niiden merkitsemiseen käytetään yleensä eri taustavärejä. Pohjoismaisessa standardissa taustaväreinä käytetään pastellisävyjä.
Bliss-symbolit > Bliss-symbolien luokittelu > Pohjoismainen luokittelustandardi

Keltainen: nimeävät symbolit.
Punainen: toimintaa kuvaavat symbolit.
Vihreä: kuvailevat symbolit.
Sininen: ihmiset, persoonapronominit.
Valkoinen: konjunktiot, pronominit, kysymyssymbolit.
Harmaa: lauseen pienet rakenneosat, kuten kieltosanat, huudahdussanat ja apumerkit.
Lähde:
Bliss-symbolit > Symbolien rakentuminen

Perussymbolit ovat yksinkertaisia kuvioita ja niitä käytetään yksinään tai osana jotain toista symbolia. Perussymboleita noin 100. Yhdyssymbolit koostuvat kahdesta tai useammasta symbolista, jotka saavat siten aikaan uuden merkityksen. Symboleita voidaan laitaa päällekkäin kuten esimerkiksi sanassa kuolema, jossa on laitettu päällekkäin symbolit elämä ja poisto. Niitä voidaan myös laittaa peräkkäin tärkeysjärjestyksessä kuten esimerkiksi sanassa ruumis, jossa on ensiksi vartalo ja tämän jälkeen tulee kuolema.
Perussymboli poisto, peruutus tai hävitys
Perussymboli elämä
Yhdyssymboli kuolema
Perussymboli vartalo
Yhdyssymboli ruumis
Bliss-symbolit > Symbolityypit

Symbolit voidaan jakaa karkeasti ottaen kolmeen eri tyyppiin. Tyypit ovat:
Kuvanomaiset kuten esimerkiksi bussi
Ideografiset eli käsitteelliset symbolit kuten esimerkiksi vesi
Sopimuksenvaraiset symbolit kuten esimerkiksi luonto
Lähde:
Bussi
Vesi
Luonto
Lauseiden muodostaminen > Bliss-kieltä mukainen lauserakenne

Blisskielestä on lauserakenne on käytännössä hävinnyt kokonaan käytöstä. Asiat esitetään mahdollisimman yksinkertaisessa muodossa. Blisskielen mukaisissa väitelauseessa lauseen alkuun tulee tekijä, sitten toiminta ja tämän jälkeen tekemisen kohde. Kysymys- ja käskylauseessa noudatetaan muuten väitelausetta, mutta kysymys ja käskysana tulevat lauseen alkuun. Kieltosana tulee ennen toimintaa.Tapahtuman paikkaa ja aikaa ilmaisevat symbolit sijoitetaan väitelauseen loppuun.
Kun käännetään suomen kielen mukaista Bliss-symbolia lauseesta Blisskielen mukaiseen lauserakenteeseen, joudutaan tekemään seuraavan tyyppisiä ratkaisuja.
Suomen kielen mukaiset morfologisen tunnuksien symbolit karsitaan. Esimerkkilauseen "Pidän koulunkäynnistä" muuttuu muotoon "Minä pitää koulu".
Postpositioiden sijasta käytetään prepositioita, esimerkiksi lause "ruuan jälkeen" muuttuu lauseeksi "jälkeen ruoka".
Symbolit kirjataan näkyviin noudattaen Blisskielen lauserakennetta.
Aiheesta muualla

Wikimedia Commonsissa on kuvia tai muita tiedostoja aiheesta .
Blisskieli Papunet.  28.11.2019. Arkistoitu 2.7.2020. Viitattu 8.5.2020.
Bliss-portti – Bliss-porten Papunet.  6.5.2020. Arkistoitu 22.2.2020. Viitattu 8.5.2020.
Välkommen – Start Blissymbolics Communication International. Viitattu 8.5.2020. (ruotsiksi) (englanniksi)
About Bliss Online – Our users Bliss Online. Viitattu 8.5.2020. (englanniksi)
Calamianes (1886)

| Calamianes |
| --- | --- |

Aluksen vaiheet
Rakentaja:  Cavite, Filippiinit
Laskettu vesille:  1886
Tekniset tiedot
Uppouma:  151 t
Pituus:  30,04 m
Leveys:  5,03 m
Syväys:  2,24 m
Koneteho:  150 ihp
Nopeus:  9 solmua
Miehistöä:  35
Aseistus
Aseistus:  1 × BL 87 mm/27 -tykkiä 1 × 25 mm/42 tykki 2 × konekivääriä
Calamianes oli Espanjan laivaston vuonna 1886 valmistettu Albay-luokan tykkivene, joka oli suunniteltu palvelemaan Filippiineillä.
Palvelus

Yhdysvaltain maavoimat valtasi aluksen todennäköisesti Luzonilla, jolloin sen kunto oli todennäköisesti huono.
Palvelus > USS Calamianes

Maavoimat luovutti 1899 aluksen laivastolle ja se liitettiin 25. kesäkuuta 1899 Yhdysvaltain laivastoon nimellä USS Calamianes päällikkönään aliluutnantti R. C. Bulmer. Alus partioi 1899-1902 Panayn, Luzonin, Negrosin ja Mindanaon vesillä estäen aseiden ja varusteuden salakuljetusta filippiiniläisille sisseille. Alus osallistui 26. helmikuuta 1901 Agusanjoella Mindanaolla kahteen kahakkaan, mistä se sai kunniamaininnan. Alus poistettiin palveluksesta 7. elokuuta 1902 Cavitessa ja myytiin 1907.
Briec

Briecin kaupungintalo
Briec on kunta Finistèren departementissa Bretagnen hallintoalueella Ranskassa. Kunnassa oli 4 603 asukasta vuoden 1999 väestönlaskennassa. Briecin pinta-ala on 68 neliökilometriä.
Nähtävyydet

apospoli Pietarin kirkko, 1400-luku
Madeleinin kappeli 1500-luku
1600-luvun Sainte-Cécile kappeli
Our Lady of Illijourin kappeli 1800-luku
Kappeli Saint-Venec 1600-luku
Saint-Egarecin kappeli 1600-luku
St Sebastian kappeli 1500-luku
Kappeli Saint-Corentin 1600-luku
Lista pormestareista

| Nimi | Vuodet |
| --- | --- |
Jean-Hubert Pétillon: 2014–
Jean-Paul Le Pann: 2001 – 2014
Joseph Bernard: 1989 – 2001
François Rolland: 1981 – 1989
Pierre Stephan: 1959 – 1981
Yves Le Page: 1945 – 1959
Jean Pennarun: 1941 – 1945
Hervé Merour: 1929 – 1941
Pierre Kerbourc'h: 1925 – 1929
Jean Pennarun: 1919 – 1925
Michel Croissant: 1908 – 1919
Jean Pennarun: 1906 – 1908
Michel Croissant: 1904 – 1906
Hervé Le Gac: 1882 – 1904
Pierre Dandurand: 1878 – 1882
Jean Bozec: 1857 – 1878
Jean Rolland: 1855 – 1857
Jean Kerbourch: 1848 – 1855
Hervé Le Berre: 1827 – 1848
François CreachcadicC: 1806 – 1827
Yves Le Gougay: 1803 – 1806
Jean Le Louet: 1801 – 1803
Le Hénaff: 1796 –- 1801
Le Gougay: 1794 – 1796
François Ducap: 1793 – 1794
Yves Le Grand: 1793
Henry Hemon: 1792 – 1793
Jean Pennanech: 1791
Ystävyyskaupungit

Rhuthun, Wales
Aiheesta muualla

Kuvia tai muita tiedostoja aiheesta Briec Wikimedia Commonsissa
Demon Seed

Demon Seed voi tarkoittaa seuraavia asioita:
Demon Seed, Azarathin albumi
Demon Seed, Dean Koontzin romaani
Proteus-aika (Demon Seed), yhdysvaltalainen elokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Demon Seed”, voi hakea sivunnimihaulla, laajalla sivunnimihaulla tai tekstihaulla.
Drag the Waters

| ”Drag the Waters” Pantera |
| --- | --- | --- |

Singlen tiedot
 Albumilta: The Great Southern Trendkill
 Äänitetty : 1995
 Julkaistu: 22. toukokuuta 1996
 Tekijä(t): Pantera
 Tuottaja(t): Terry Date
 Tyylilaji: groove metal
 Kesto: 04.55
 Levy-yhtiö: Eastwest Records
Panteran muut singlet
| ”Becoming” 1994 | ”Drag the Waters” 1996 | ”Suicide Note Pt. I” 1996 |
Drag the Waters on groove metal -yhtye Panteran vuoden 1996 albumin The Great Southern Trendkillin kappale. Se on The Great Southern Trendkill -albumin tunnetuimpia, ja samalla ainoa josta on tehty musiikkivideo.
Dimebag Darrellin mukaan kappale kertoo siitä, kuinka "koko elinajan on tekemisissä ihmisten kanssa, joista ei voi ottaa helpolla selvää, tai mitkä ovat heidän motiivinsa. Täytyy 'naarata vedet' (Drag the Waters) pohjaan saakka ja löytää totuus."
"Drag the Waters" on varoitus kuuntelijalle aina kysyä toisten ihmisten motiiveja. Kappaleen musiikkivideokin alkaa tuntemattoman miehen sanomalla "In everyday life, there is more than meets the eye. To reach the depths of truth, we must drag the waters".
Drag the Waters on ainoa Panteran kappale Revolution Is My Namen lisäksi, jossa kuullaan lehmänkelloa.
Aiheesta muualla

Pantera - Drag The Waters (Official Video) YouTubessa
Pantera
| --- | --- |
Studioalbumit::   Metal Magic  Projects in the Jungle  I Am the Night  Power Metal  Cowboys from Hell  Vulgar Display of Power  Far Beyond Driven  The Great Southern Trendkill  Reinventing the Steel 
Muut julkaisut:  Official Live: 101 Proof (live) - The Best of Pantera - Reinventing Hell (kokoelma)